《钓台》
明代·徐贯

两石屹立白云里，先生高卧坚不起。故人天上握乾符，币聘殷勤亦徒尔。

纷纷谁不附飞龙，独把鱼竿钓烟水。一朝赴召便归来，空使客星占太史。

作者简介：（?—1502）明浙江淳安人，字元一。天顺元年进士。授兵部主事，官至工部尚书。熟于边务谋划，巡视福建海道，料理苏松水患，绩亦可记。以疾乞致仕，卒谥康懿。有《馀力集》。